Πρόβειο τυρί

Το πρόβειο τυρί είναι τυρί παρασκευασμένο από πρόβειο γάλα. Δημοφιλή τυριά παρασκευασμένα από πρόβειο γάλα περιλαμβάνουν την ελληνική Φέτα, το γαλλικό Ροκφόρ, το ισπανικό Μαντσέγο και τα ιταλικά Πεκορίνο Ρομάνο και Ρικότα. Γιαούρτια, ειδικά ορισμένες μορφές στραγγιστού γιαουρτιού, μπορεί επίσης να παρασκευάζονται από πρόβειο γάλα.

Διατροφή και παραγωγή 
Τα πρόβατα έχουν μόνο δύο θηλές και παράγουν πολύ μικρότερο όγκο γάλακτος από τις αγελάδες. Ωστόσο, καθώς το πρόβειο γάλα περιέχει πολύ περισσότερο λίπος και μέταλλα από το αγελαδινό γάλα, είναι ιδανικό για τη διαδικασία παρασκευής τυριών. Αντέχει επίσης καλύτερα στη μόλυνση κατά την ψύξη λόγω της πολύ υψηλότερης περιεκτικότητάς του σε ασβέστιο. To πρόβειο γάλα περιέχει 4,8% λακτόζη, περισσότερη από το αγελαδινό γάλα και ως εκ τούτου δεν αποτελεί εναλλακτική λύση για τα άτομα που έχουν δυσανεξία στη λακτόζη.

Αν και το πρόβειο γάλα μπορεί να πίνεται σε φρέσκια μορφή, σήμερα χρησιμοποιείται κυρίως στην παρασκευή τυριών και γιαουρτιού. Τα γνωστά τυριά φτιαγμένα από πρόβειο γάλα περιλαμβάνουν την ελληνική Φέτα, το γαλλικό Ροκφόρ, το ισπανικό Μαντσέγο και τα ιταλικά Πεκορίνο Ρομάνο (η ιταλική λέξη για το πρόβατο είναι pecore) και τη Ρικότα. Γιαούρτια, ειδικά ορισμένες μορφές στραγγιστού γιαουρτιού, μπορεί επίσης να παρασκευάζονται από πρόβειο γάλα. Πολλά από αυτά τα προϊόντα παρασκευάζονται συχνά με αγελαδινό γάλα, ειδικά όταν παράγονται εκτός της χώρας καταγωγής τους. Χρειάζονται από 2 εβδομάδες με 2-3 μήνες έως δύο χρόνια για να ωριμάσουν πλήρως τα τυριά.

Ανά χώρα

Γαλλία 
Τα γαλλικά τυριά πρόβειου γάλακτος περιλαμβάνουν τα Αμπεΐ ντε Μπελόκ, Μπρικ, Μπέρζε ντε Ροκαστάν, Μπρεμπισέτ, Λε Κλαουζού, Λεβεζάκ, Βάλντεμπλορ, Ροκφόρ, Άρντι-γκασνά, Αγκούρ, Οσό-Ιρατί, Μπροσού, Ασκό, Μπραν ντ΄αμούρ, Φεσέλ, Φλερ ντε Μακί, Α φιλετά και Νιολό.

Ελλάδα 
Τα ελληνικά τυριά πρόβειου γάλακτος περιλαμβάνουν τη φέτα, το κεφαλοτύρι και τη μυζήθρα.

Ιταλία 
Τα ιταλικά τυριά πρόβειου γάλακτος περιλαμβάνουν τα Πεκορίνο Ρομάνο, Πεκορίνο Σαρδηνίας, Πεκορίνο Σικελίας, Πεκορίνο Τοσκάνης  και Ρικότα.

Κροατία 
Τα κροατικά τυριά πρόβειου γάλακτος περιλαμβάνουν το Πάσκι και το Όβιντουρ.

Κύπρος 
Τα κυπριακά τυριά πρόβειου γάλακτος περιλαμβάνουν την Αναρή και το Χαλούμι.

Πολωνία 
Τα πολωνικά τυριά πρόβειου γάλακτος περιλαμβάνουν το οστσίπεκ και το μπρίντζα.

Πορτογαλία 
Τα πορτογαλικά τυριά πρόβειου γάλακτος περιλαμβάνουν τα Καστέλο Μπράνκο, Αζεϊτάο, Ραμπασάλ και Σέρα ντα Εστρέλα.

Παραπομπές

Περαιτέρω ανάγνωση 
 . σελ. 123.
 . σελ. 798.
 . σελ. 176.